डॉ. लीना ने बताया कि चार साल की उम्र में ही सूर्य ने सॉफ्टवेयर और इलेक्ट्रॉनिक डिवाइस बनाने की प्रैक्टिस शुरू कर दी थी। उसके पिता रणजीत विटी स्वयं सॉफ्टवेयर इंजीनियर हैं। बेटे की रुचि देख कर उन्होंने घर में ही लैब बना दी। दूसरी कक्षा से ही उसने डिवाइस बनाना शुरू कर दिया था। उसे स्कूल से भी काफी सपोर्ट मिलता है। आइआइटी पटना इन्क्यूबेशन सेंटर के एक्जीक्यूटिव मार्केटिंग आलोक कुमार के अनुसार वह इलेक्ट्रॉनिक असेंबलिंग में काफी दक्ष है।